CELEX: 32019D1332
Language: hu
Date: 2019-06-25 00:00:00
Title: A Tanács (EU) 2019/1332 határozata (2019. június 25.) az Európai Unió és a Gambiai Köztársaság közötti fenntartható halászati partnerségi megállapodásnak és a partnerségi megállapodás végrehajtásáról szóló jegyzőkönyvnek az Európai Unió nevében történő aláírásáról és ideiglenes alkalmazásáról

8.8.2019   
               
               
                  HU
               
               
                  Az Európai Unió Hivatalos Lapja
               
               
                  L 208/1
               
            
         A TANÁCS (EU) 2019/1332 HATÁROZATA
         (2019. június 25.)
         az Európai Unió és a Gambiai Köztársaság közötti fenntartható halászati partnerségi megállapodásnak és a partnerségi megállapodás végrehajtásáról szóló jegyzőkönyvnek az Európai Unió nevében történő aláírásáról és ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben annak 218. cikke (5) bekezdésével,
         tekintettel az Európai Bizottság javaslatára,
         tekintettel a tárgyalások megkezdésére való felhatalmazásról szóló bizottsági ajánlásra és tanácsi határozatra,
         mivel:
         
                     (1)
                  
                  
                     Az Európai Bizottság az Unió nevében az Európai Unió és a Gambiai Köztársaság közötti fenntartható halászati partnerségi megállapodásra (a továbbiakban: a partnerségi megállapodás), valamint a partnerségi megállapodás végrehajtásáról szóló jegyzőkönyvre (a továbbiakban: a jegyzőkönyv) irányuló tárgyalásokat folytatott. A partnerségi megállapodást és a jegyzőkönyvet 2018. október 19-én parafálták.
                  
               
                     (2)
                  
                  
                     A partnerségi megállapodás hatályon kívül helyezi az Európai Gazdasági Közösség és a Gambiai Köztársaság kormánya között a Gambia partjainál folytatott halászatról szóló megállapodást (1), amely 1987. június 2-án lépett hatályba.
                  
               
                     (3)
                  
                  
                     A jegyzőkönyv célja annak lehetővé tétele, hogy az Unió és Gambia szorosabban együttműködjönek a fenntartható halászati politika és a gambiai vizek halászati erőforrásai felelősségteljes kiaknázásának előmozdításában.
                  
               
                     (4)
                  
                  
                     A partnerségi megállapodást és a jegyzőkönyvet alá kell írni. Annak érdekében, hogy az uniós hajók mielőbb megkezdhessék halászati tevékenységüket, a partnerségi megállapodást és a jegyzőkönyvet azok aláírásától a hatálybalépésükhöz szükséges eljárások befejezéséig ideiglenesen alkalmazni kell,
                  
               ELFOGADTA EZT A HATÁROZATOT:
         
            1. cikk
            Az Európai Unió és a Gambiai Köztársaság közötti fenntartható halászati partnerségi megállapodásnak és az Európai Unió és a Gambiai Köztársaság közötti fenntartható halászati partnerségi megállapodás végrehajtásáról szóló jegyzőkönyvnek az Unió nevében történő aláírására a Tanács felhatalmazást ad, figyelemmel az említett jogi aktusok megkötésére.
            A partnerségi megállapodás és a jegyzőkönyv szövegét csatolták e határozathoz.
         
         
            2. cikk
            A Tanács elnöke felhatalmazást kap, hogy kijelölje a megállapodásnak és a jegyzőkönyvnek az Unió nevében történő aláírására jogosult személy(eke)t.
         
         
            3. cikk
            A partnerségi megállapodás 14. cikkével összhangban a partnerségi megállapodást annak aláírásától a hatálybalépéséhez szükséges eljárások befejezéséig ideiglenesen alkalmazni kell. (2)
            
         
         
            4. cikk
            A jegyzőkönyv 13. cikkével összhangban a jegyzőkönyvet annak aláírásától a hatálybalépéséhez szükséges eljárások befejezéséig ideiglenesen alkalmazni kell. (3)
            
         
         
            5. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. június 25-én.
            
               
                  a Tanács részéről
               
               
                  az elnök
               
               A. ANTON
            
         
         
            (1)  HL L 146., 1987.6.6., 3. o.
         
         
            (2)  A partnerségi megállapodás ideiglenes alkalmazásának kezdő időpontját a Tanács Főtitkársága az Európai Unió Hivatalos Lapjában teszi közzé.
         
            (3)  A jegyzőkönyv ideiglenes alkalmazásának kezdő időpontját a Tanács Főtitkársága az Európai Unió Hivatalos Lapjában teszi közzé.